b'\n_START_ARTICLE_\nPeteritea, Maramure\xc8\x99\n_START_SECTION_\nIstoric\n_START_PARAGRAPH_\nNumele vechi a localit\xc4\x83\xc8\x9bii este Petre\xc8\x99ti._NEWLINE_Prima atestare documentar\xc4\x83: 1467 (Paprathmezeu).\n_START_SECTION_\nEtimologie\n_START_PARAGRAPH_\nEtimologia numelui localit\xc4\x83\xc8\x9bii: din antroponimul magh. Peter (< germ.- magh. Peter) + suf. -it + suf. top. -a.\n_START_SECTION_\nPopula\xc8\x9bia satului, oglindit\xc4\x83 \xc3\xaen documente istorice\n_START_PARAGRAPH_\nNu se consemneaz\xc4\x83 \xc3\xaen documentele studiate numarul locuitorilor satului la data atest\xc4\x83rii acestuia. Dup\xc4\x83 cronica lui Kadar, \xc3\xaen anul 1603, \xc3\xaen Peteritea locuiau 4 suflete \xc3\xaen total, \xc3\xaen 1637, 37 de locuitori iobagi \xc3\xaen 14 case, cel mai mare numar de locuitorii l-a avut satul \xc3\xaen anul 1886 \xe2\x80\x93 568 locuitori, din care 562 sunt ortodoc\xc8\x99i, 3 sunt romano-catolici \xc8\x99i 3 evrei. \xc3\x8en anul 1918, b\xc4\x83tr\xc3\xa2nii spun ca ar fi fost 115 case, deci tot at\xc3\xa2tea gospdarii, dar au r\xc4\x83mas multe v\xc4\x83duve \xc3\xaen urma celor 28 de b\xc4\x83rba\xc8\x9bi c\xc4\x83zu\xc8\x9bi pe front. \xc3\x8en aceste condi\xc8\x9bii, mai multe gospodarii s-au pustiit._NEWLINE_Dup\xc4\x83 primul r\xc4\x83zboi mondial Peteritea a avut peste 400 de locuitori, astfel in anul 1920 \xe2\x80\x93 400 locuitori, din care 414 rom\xc3\xa2ni \xc8\x99i 6 evrei, \xc3\xaen anul 1930 \xe2\x80\x93 417 locuitori, din care 222 b\xc4\x83rba\xc8\x9bi \xc8\x99i 192 femei, \xc3\xaen anul 1956 \xe2\x80\x93 424 locuitori, din care 210 b\xc4\x83rba\xc8\x9bi \xc8\x99i 214 femei._NEWLINE_\xc3\x8en 1999, dup\xc4\x83 eviten\xc8\x9ba de introducere a gazului metan, rezult\xc4\x83 c\xc4\x83 \xc3\xaen sat locuiesc 295 de personae \xc3\xaen 93 de gospodarii, sc\xc4\x83derea numarului locuitorilor din sat s-a datorat migra\xc8\x9biei popula\xc8\x9biei, \xc3\xaen special a tineretului la ora\xc8\x99e._NEWLINE_Tot acela\xc8\x99i autor, Kadar arat\xc4\x83 c\xc4\x83 \xc3\xaen decursul vremii s-au f\xc4\x83cut tranzac\xc8\x9bii cu satul sau cu p\xc4\x83r\xc8\x9bi ale satului, astfel \xc3\xaen 6 mai 1576, principele Bathory Kristof a donat localitatea voievodului Pa\xc8\x99ca Filip din L\xc4\x83pu\xc8\x99u Rom\xc3\xa2nesc. Dup\xc4\x83 aceast\xc4\x83 data au avut loc numeroase v\xc3\xa2nz\xc4\x83ri, dona\xc8\x9bii, \xc3\xaen\xc4\x83bulari, litigi \xc3\xaen leg\xc4\x83tur\xc4\x83 cu tranzac\xc8\x9bile satului sau a unor p\xc4\x83r\xc8\x9bi din sat \xc3\xaentre nobilii maghiari sau persoane cu nume evreie\xc8\x99ti. \xc3\x8entr-un document din 1786 se men\xc8\x9bioneaz\xc4\x83: \xe2\x80\x9dProprietarii \xe2\x80\x93Racz Jozsef are 12 iobagi, Varodi Zsigmond \xe2\x80\x93 5 iobagi, Istvanffy Samuel \xe2\x80\x93 4 iobagi \xc8\x99i un s\xc4\x83rac, Totfulu\xc8\x99i Istvan \xe2\x80\x93 4 iobagi \xc8\x99i un jeler, Vaina Jozsef \xe2\x80\x93 3 iobagi, Szocs Ferencz \xe2\x80\x93 3 iobagi, Korosi Pal \xe2\x80\x93 un iobag, Pap Vaszilia \xe2\x80\x93 un iobag\xe2\x80\x9d._NEWLINE_Se constat\xc4\x83 c\xc4\x83 numai proprietari de terenuri sunt nominalizati \xc3\xaen documente. Ceilal\xc8\x9bi, iobagi sau s\xc4\x83teni lipsi\xc8\x9bi de propriet\xc4\x83\xc8\x9bi, adic\xc4\x83 str\xc4\x83mo\xc8\x99ii no\xc8\x99tri, sunt consemna\xc8\x9bi doar suf forma unor numere._NEWLINE_Abia prin 1898 apar \xc3\xaen documente numele existente ast\xc4\x83zi \xc3\xaen tereritea. Astfel, \xc3\xaentr-un document se consemneaz\xc4\x83: \xe2\x80\x9dProprietarii prezen\xc8\x9bi \xc3\xaen 1898 \xe2\x80\x93 Bak Istvan, Racz Beni \xc8\x99i Iona\xc8\x99, Tuns Ion, Nechita Dumitru, apar\xc8\x9bin\xc4\x83tori ai familiilor \xe2\x80\x93Vorodi, Hu\xc8\x99ar \xc8\x99i Szemtimrei Bak, au ajuns proprietari prin cump\xc4\x83rare\xe2\x80\x9d.\n_START_SECTION_\nOrganizarea administrative-teritorial\xc4\x83\n_START_PARAGRAPH_\nDup\xc4\x83 \xc8\x98tefan Pa\xc8\x99cu, \xc3\xaen secolul al XIV-lea teritoriile Transilvaniei sunt organizate din punct de vedere administrative \xc3\xaen comitate. \xc3\x8enainte de comitate erau ob\xc8\x99tile s\xc4\x83te\xc8\x99ti._NEWLINE_Organizarea comitatului Solnocul Interior \xe2\x80\x93 dinl\xc4\x83untru, rezultat din divizarea fostului comitat Solnoc \xe2\x80\x93 subordonat direct Voievodului Transilvaniei, din care f\xc4\x83cea parte \xc8\x99i Peteritea, poate fistabilit\xc4\x83 cu probabilitate \xc3\xaen a doua jum\xc4\x83tate a secolului al XII-lea._NEWLINE_La 1901, Kadar plasez\xc4\x83 Peteritea \xc3\xaen comitatul Solnok-D\xc4\x83b\xc3\xa2ca. Alte surse \xe2\x80\x93 Apud Lupu\xc8\x9b - , plaseaz\xc4\x83 zona L\xc4\x83pu\xc8\x99ului \xc3\xaen comitatul Solnoc Interior, \xc3\xaen 1770, iar \xc3\xaen 1784 \xc3\xaen comitatul Solnoc D\xc4\x83b\xc3\xa2ca, cu re\xc8\x99edin\xc8\x9ba la Dej._NEWLINE_\xc3\x8en anul 1925, administra\xc8\x9bia rom\xc3\xa2neasc\xc4\x83 a organizat teritoriul \xc3\xaen jude\xc8\x9be \xc8\x99i pl\xc4\x83\xc8\x99i, astfel c\xc4\x83 \xc3\xaencep\xc3\xa2nd din acel an Peteritea face parte din jude\xc8\x9bul Some\xc8\x99, cu re\xc8\x99edin\xc8\x9ba la Dej, plasa L\xc4\x83pu\xc8\x99, cu re\xc8\x99edin\xc8\x9ba la T\xc3\xa2rgu L\xc4\x83pu\xc8\x99._NEWLINE_\xc3\x8encep\xc3\xa2nd din 1940, odat\xc4\x83 cu ocuparea de catre unguri a nordului Transilvaniei, Peteritea face din nou parte din comitatul Solnoc D\xc4\x83b\xc3\xa2ca \xe2\x80\x93 Szolnok-Doboka. Dup\xc4\x83 toate probabilit\xc4\x83\xc8\x9bile, official, aceast\xc4\x83 organizare administrative-teritorial\xc4\x83 a r\xc4\x83mas neschimbat\xc4\x83 p\xc3\xa2n\xc4\x83 \xc3\xaen 1950, la adoptarea decretului de organizare a teritoriului pe regiuni si raioane._NEWLINE_Dup\xc4\x83 1950, Peteritea face parte din comuna Razoare (Ma\xc8\x99ca, ungure\xc8\x99te Macskomezo, atestare documentara la 1500 Machkamezew), raionul L\xc4\x83pu\xc8\x99, cu re\xc8\x99edin\xc8\x9ba la T\xc3\xa2rgu L\xc4\x83pu\xc8\x99 \xe2\x80\x93 atestat \xc3\xaen 1291, regiunea Baia Mare, cu re\xc8\x99edin\xc8\x9ba \xc3\xaen Baia Mare._NEWLINE_\xc3\x8en 1968 s-a revenit la organizarea teritoriala pe jude\xc8\x9be, dup\xc4\x83 care Peteritea apar\xc8\x9bine de comuna Vima Mic\xc4\x83, jude\xc8\x9bul Maramure\xc8\x99, cu re\xc8\x99edin\xc8\x9ba \xc3\xaen Baia Mare. Tot cu aceast\xc4\x83 dat\xc4\x83 R\xc4\x83zoare, fosta re\xc8\x99edin\xc8\x9b\xc4\x83 de comuna, trece la T\xc3\xa2rgu L\xc4\x83pu\xc8\x99, prilej cu care localitatea este declarat\xc4\x83 ora\xc8\x99 \xe2\x80\x93 \xc3\xaempreun\xc4\x83 cu satele limitrofe \xc3\xaen num\xc4\x83r de 13._NEWLINE_\xc3\x8en prim\xc4\x83vara anului 1989 \xe2\x80\x93 anul Revolu\xc8\x9biei \xe2\x80\x93 regimul a desfin\xc8\x9bat comunele Vima Mic\xc4\x83 \xc8\x99i Coroieni, \xc3\xaenfin\xc8\x9b\xc3\xa2nd o nou\xc4\x83 comun\xc4\x83 cu re\xc8\x99edin\xc8\x9ba la V\xc4\x83lenii L\xc4\x83pu\xc8\x99ului. Dar dupa 22 decembrie procesul de reorganizare este abandonat, astfel c\xc4\x83, doar dup\xc4\x83 c\xc3\xa2teva luni, Vima Mic\xc4\x83 a redevenit comun\xc4\x83 cu acela\xc8\x99i sate \xc3\xaen componen\xc8\x9b\xc4\x83._NEWLINE_\xc8\x98i actualmente Peteritea apar\xc8\x9bine de comuna Vima Mic\xc4\x83 \xe2\x80\x93 ungure\xc8\x99te Dragavilma, atestat\xc4\x83 \xc3\xaen 1390 sub denumirea de Vydma. Celelalte sate din componen\xc8\x9ba comunei sunt: Vima Mare, S\xc4\x83lni\xc8\x9b\xc4\x83, Jug\xc4\x83streni, Dealu Corbului \xc8\x99i Aspra.\n_START_SECTION_\n\xc8\x98coala veche\n_START_PARAGRAPH_\nValer Gabor \xc3\xaen \xe2\x80\x9dMonografia comunei Vima Mic\xc4\x83\xe2\x80\x9d men\xc8\x9bioneaz\xc4\x83 circularele episcopului Vasile Moja (19 iunie 1816) \xc3\xaen urma c\xc4\x83rora \xe2\x80\x9dprin efortul s\xc4\x83tenilor se \xc3\xaenfin\xc8\x9beaz\xc4\x83 \xc8\x99coli \xc8\x99i \xc3\xaen satele Vima Mic\xc4\x83, S\xc4\x83lni\xc8\x9b\xc4\x83 \xc8\x99i Peteritea\xe2\x80\x9d._NEWLINE_Referindu-se la Peteritea , Kadar Jozsef men\xc8\x9bioneaz\xc4\x83 \xc3\xaen 1901 c\xc4\x83, \xc3\xaen acea perioad\xc4\x83, \xc8\x99coala se \xc8\x9binea \xc3\xaempreun\xc4\x83 cu copiii din R\xc4\x83zoare. Ce fel de \xc8\x99coal\xc4\x83, c\xc3\xa2te clase se f\xc4\x83ceau, cine participa la cursuri, cronicarul nu g\xc4\x83se\xc8\x99te s\xc4\x83 ne spun\xc4\x83. Despre cl\xc4\x83direa \xc8\x99colii vechi, el ne spune c\xc4\x83 era construit\xc4\x83 din lemn, lucru confirmat de altfel \xc8\x99i de cei b\xc4\x83tr\xc3\xa2ni, tr\xc4\x83itori \xc3\xaen zilele noastre._NEWLINE_\xc3\x8en cl\xc4\x83direa veche, amplasat\xc4\x83 \xc3\xaen partea opus\xc4\x83 a cur\xc8\x9bii \xc3\xaen care se situeaz\xc4\x83 cl\xc4\x83direa actual\xc4\x83, au studiat genera\xc8\x9bii de petereni, p\xc3\xa2n\xc4\x83 \xc3\xaen anul 1952, c\xc3\xa2nd pere\xc8\x9bii trebuiau sprijini\xc8\x9bi cu proptele pentru a nu se pr\xc4\x83bu\xc8\x99i._NEWLINE_Administra\xc8\x9bia rom\xc3\xa2neasc\xc4\x83 a introdus \xc3\xaen anul 1920, \xc8\x99coala obligatore de 7 clase cu program \xc3\xaenainte de masa pentru cursuri \xc3\xaentre 8 \xc8\x99i 12, urma apoi pauza de masa, iar dup\xc4\x83-mas\xc4\x83, cursuri \xc3\xaentre 14 \xc8\x99i 17. Adul\xc8\x9bii urmau cursuri doar seara, c\xc3\xa2te dou\xc4\x83 ore, la lumina l\xc4\x83mpii cu petrol.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0_NEWLINE_\xc3\x8env\xc4\x83\xc8\x9b\xc4\x83tor pe o perioad\xc4\x83 mai \xc3\xaendelungat\xc4\x83 \xc3\xaen perioada interbelic\xc4\x83 a fost Oliver Viman din G\xc3\xa2lg\xc4\x83u, ginerele preotului Atanasiu C\xc3\xa2ndea. Al\xc8\x9bi \xc3\xaenv\xc4\x83\xc8\x9b\xc4\x83tori \xc3\xaen aceast\xc4\x83 perioad\xc4\x83 au fost: Oros (Vasile?) \xc8\x99i S\xc4\x83van (Ion?).\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\n_START_SECTION_\n\xc8\x98coala actual\xc4\x83\n_START_PARAGRAPH_\n\xc3\x8en 1952, cl\xc4\x83direa \xc3\xaen care \xc8\x99coala func\xc8\x9bioneaz\xc4\x83 \xc8\x99i \xc3\xaen prezent a fost construit\xc4\x83 din piatr\xc4\x83 de calcar. Materialul de construc\xc8\x9bie a fost scos din cariere improvizate (din Podul Rotund \xc8\x99i Vaceni) \xc8\x99i transportat cu c\xc4\x83ru\xc8\x9bele de s\xc4\x83teni. Administra\xc8\x9bia de atunci a repartizat fiec\xc4\x83rei familii o cantitate de piatr\xc4\x83 de 2 m\xc2\xb3, pe care era obligat\xc4\x83 s\xc4\x83 o trensporte la cl\xc4\x83direa ce se zidea. Lucr\xc4\x83rile de construc\xc8\x9bie au fost finan\xc8\x9bate de c\xc4\x83tre Stat._NEWLINE_Cl\xc4\x83direa are dou\xc4\x83 s\xc4\x83li de clas\xc4\x83, un hol \xc8\x99i o \xc3\xaenc\xc4\x83pere mai mic\xc4\x83 (cancelarie) pentru \xc3\xaenv\xc4\x83\xc8\x9b\xc4\x83tori. Acoperi\xc8\x99ul este din \xc8\x9bigl\xc4\x83 \xc8\x99i este prev\xc4\x83zut cu jgheaburi din tabl\xc4\x83 pentru scurgerea apei. Una dintre s\xc4\x83li se utilizeaz\xc4\x83 pentru gr\xc4\x83dini\xc8\x9b\xc4\x83._NEWLINE_De atunci a avut loc o extindere \xe2\x80\x93 actualul C\xc4\x83min Cultural, cl\xc4\x83dit \xc3\xaen 1975. O \xc3\xaenc\xc4\x83pere mai mica a acestei extinderi a fost folosit\xc4\x83 ca sediu al CAP p\xc3\xa2n\xc4\x83 \xc3\xaen 1989._NEWLINE_\xc3\x8enainte de cel de-al doilea razboi mondial, un singur \xc3\xaenva\xc8\x9b\xc4\x83tor preda simultan la \xc8\x99apte clase. Dar, dup\xc4\x83 reforma \xc3\xaenv\xc4\x83\xc8\x9b\xc4\x83m\xc3\xa2ntului din 1948, s-a trecut la \xc3\xaenv\xc4\x83\xc8\x9b\xc4\x83m\xc3\xa2ntul obligatoriu de patru clase. \xc3\x8en anul \xc8\x99colar 1959-1960, s-a revenit la sistemul de \xc8\x99colarizare cu \xc8\x99apte clase obligatorii. P\xc3\xa2n\xc4\x83 \xc3\xaen anul 1958-1959 \xc8\x99coala func\xc8\x9biona cu un singur \xc3\xaenv\xc4\x83\xc8\x9b\xc4\x83tor, Simion Cr\xc4\x83ciuna\xc8\x99, dup\xc4\x83 care cursurile s-au \xc8\x9binut \xc3\xaen parallel cu doi \xc3\xaenv\xc4\x83\xc8\x9b\xc4\x83tori._NEWLINE_\xc3\x8env\xc4\x83\xc8\x9b\xc4\x83torul nou venit se nume\xc8\x99te Conti\xc8\x99 \xc8\x98tefan, un t\xc3\xa2n\xc4\x83r din Poiana Blenchii. Celor doi \xc3\xaenv\xc4\x83\xc8\x9b\xc4\x83tori le-au succedat: Lucia Pi\xc8\x9bigoiu din Muntenia, C\xc4\x83t\xc4\x83lina Nechita din Peteritea, Ioan Balint, Alexandru Man, Gavril Rusu \xe2\x80\x9dde Sub Dos\xe2\x80\x9d, Dinu Micu, Maria Gabor, Lucre\xc8\x9bia Bota \xc8\x99i Marius Br\xc4\x83gariu din Vima Mic\xc4\x83 pensionat \xc3\xaen 1999, dup\xc4\x83 ce a profesat zece ani \xc3\xaen Peteritea._NEWLINE_P\xc3\xa2n\xc4\x83 \xc3\xaen anul 1968, absolven\xc8\x9bii \xc8\x99colii cu patru clase din Peteritea au urmat cursurile obligatorii de \xc8\x99apte clase \xc8\x99i ulterior, de opt clase la \xc8\x99coala din V\xc4\x83lenii L\xc4\x83pu\xc8\x99ului. Odat\xc4\x83 cu reorganizarea administrativ-teritorial\xc4\x83 pe jude\xc8\x9be, adic\xc4\x83 dup\xc4\x83 1968, \xc8\x99colarii din Peteritea au urmat cursurile la Vima Mic\xc4\x83, in centrul de comun\xc4\x83 de care apar\xc8\x9bine \xc8\x99i satul Peteritea._NEWLINE_\xc3\x8en 1999 erau 38 de elevi din sat, care frecventau \xc8\x99colile din Peteritea, Vima Mic\xc4\x83, liceul din Tg. L\xc4\x83pu\xc8\x99 \xc8\x99i c\xc3\xa2teva \xc8\x99coli profesionale din alte localit\xc4\x83\xc8\x9bi; la facult\xc4\x83\xc8\x9bi erau \xc8\x99i tineri din Peteritea._NEWLINE_\xc3\x8encep\xc3\xa2nd cu anul 1974, gr\xc4\x83dini\xc8\x9ba func\xc8\x9bioneaz\xc4\x83 \xc3\xaentr-o sal\xc4\x83 din cladirea \xc8\x99colii. Prima educatoare a fost Tuns Valeria din Peteritea, urmandu-i Maria din Nechita C\xc4\x83t\xc4\x83lina din Peteritea, Bota Maria din Suciu di Sus, Herman Maria din Rogoz, Tuns Maria din Gro\xc8\x99ii \xc8\x9aible\xc8\x99ului, Flore Dina din Peteritea, apoi Vla\xc8\x99in Ana din Peteritea._NEWLINE_\xc3\x8en 1999 erau 16 copii de v\xc3\xa2rst\xc4\x83 pre\xc8\x99colar\xc4\x83 (\xc3\xaentre 0 \xc8\x99i 7 ani) din care, \xc3\xaen jur de 10 frecventau gr\xc4\x83dini\xc8\x9ba.\n_START_SECTION_\nMonumentul Eroilor\n_START_PARAGRAPH_\n\xc3\x8en cinstea celor c\xc4\x83zu\xc8\x9bi pe front \xc3\xaen primul R\xc4\x83zboi Mondial, la ini\xc8\x9biativa \xc3\xaenv\xc4\x83\xc8\x9b\xc4\x83torului Nechita Gavril, s\xc4\x83tenii au \xc3\xaen\xc4\x83l\xc8\x9bat \xc3\xaen anul 1925 un monument din piatr\xc4\x83 cioplit\xc4\x83, pe care l-au amplasat \xc3\xaen centrul satului la Crucile Drumului, cum numesc ei locul. Lucrarea a fost f\xc4\x83cut\xc4\x83 de cioplitorii \xc3\xaen piatr\xc4\x83, Rus Ilie\xc8\x99 \xc8\x99i Nechita Gavril (\xe2\x80\x9dGavri\xc8\x99 din Ponoare\xe2\x80\x9d). Pe acest monument sunt gravate \xc8\x99i numele celor 28 de eroi pe care i-a dat mica comunitate din Peteritea._NEWLINE_Iat\xc4\x83 textul care se poate citi pe fa\xc8\x9ba monumentului: \xe2\x80\x9dS-a ridicat \xc3\xaen 1925 acest monument \xc3\xaen amintirea eroilor din aceast\xc4\x83 comun\xc4\x83, c\xc4\x83zu\xc8\x9bi \xc3\xaen num\xc4\x83r de 28 pe c\xc3\xa2mpul de r\xc4\x83zboi \xc3\xaen anii 1914-1916\xe2\x80\x9d._NEWLINE_Aproximativ pe la \xc3\xaenceputul anilor \xe2\x80\x9970, Rus Gavril (\xe2\x80\x9da lui Ilie\xe2\x80\x9d) graveaz\xc4\x83 pe monument ridicat \xc3\xaen 1925 \xc8\x99i numele celor 9 petereni c\xc4\x83zu\xc8\x9bi \xc3\xaen cel de-al doilea R\xc4\x83zboi Mondial._NEWLINE_Numele eroilor se poate citi pe monument, \xc3\xaentre cei c\xc4\x83zu\xc8\x9bi \xc3\xaen primul R\xc4\x83zboi Mondial, mai precis \xc3\xaen anul 1916, se reg\xc4\x83se\xc8\x99te \xc8\x99i bunicul meu, tat\xc4\x83l mamei C\xc4\x83talina la pozi\xc8\x9bia nr. 3 Criste Ioan. Acesta a plecat la r\xc4\x83zboi \xc3\xaempreun\xc4\x83 cu fratele lui Criste Gavril, nec\xc4\x83s\xc4\x83torit, niciunul nu s-a mai \xc3\xaentors. Au c\xc4\x83zut la datorie \xc3\xaen localitatea PALYEVO (Rusia), tat\xc4\x83l mamei av\xc3\xa2nd v\xc3\xa2rsta de doar 26 de ani._NEWLINE_Text extras din \xe2\x80\x9dFamilia \xc8\x99i biserica \xe2\x80\x93\xc3\xaentr-un sat din \xc8\x9aara L\xc4\x83pu\xc8\x99ului-\xe2\x80\x9d; Valentin Tuns; Editura Eurotip; Baia Mare; 2014.'